EkBass/fiwiki-20250220-pages-articles huggingface dataset:
Yhdistyneiden kansakuntien ihmisoikeuspalkinto

Yhdistyneiden kansakuntien ihmisoikeuspalkinto (engl. United Nations Prize in the Field of Human Rights, ransk. Prix des droits de l'homme des Nations unies, esp. Premio de Derechos Humanos de las Naciones Unidas, kiin. 联合国人权奖) on Yhdistyneiden kansakuntien ihmisoikeuspalkinto vuodelta 1968. Se perustuu Yhdistyneiden kansakuntien yleiskokouksen resoluutioon numero 2217. Palkinto perustuu Ihmisoikeuksien yleismaailmalliseen julistukseen. Palkinto jaetaan joka viides vuosi 10. joulukuuta Ihmisoikeuksien päivänä. Palkinnon jakavat jäsenet Yhdistyneiden kansakuntien yleiskokouksesta, Yhdistyneiden kansakuntien talous- ja sosiaalineuvostosta ja Yhdistyneiden kansakuntien ihmisoikeuskomissiosta. ==Palkinnon saajat== vuosi palkinnon saaja maa 1968 Manuel Bianchi 1968 René Cassin 1968 Albert Luthuli (postuumisti) Etelä- Afrikka 1968 Mehranguiz Manoutchehrian Iran 1968 Petr Emelyanovich Nedbailo 1968 Eleanor Roosevelt (postuumisti) 1973 Taha Hussein 1973 C. Wilfred Jenks 1973 María Lavalle Urbina 1973 Abel Muzorewa 1973 Seewoosagur Ramgoolam 1973 U Thant Burma 1978 Ra'ana Liaquat Ali Khan 1978 prinssi Sadruddin Aga Khan Iran 1978 Martin Luther King (postuumisti) 1978 Helen Suzman Etelä-Afrikka 1978 Punaisen Ristin kansainvälinen komitea 1978 Amnesty International 1978 Vicaría de la Solidaridad 1978 Union nationale des femmes de Tunisie 1988 Baba Amte 1988 John Peters Humphrey 1988 Adam Lopatka 1988 Leonidas Proaño 1988 Nelson Mandela Etelä-Afrikka 1988 Winnie Mandela 1993 Hassib Ben Ammar 1993 Érika- Eiríni Ntaí 1993 James P. Grant Unicef 1993 International Commission of Jurists 1993 Sarajevon keskussairaalan henkilökunta Bosnia ja Hertsegovina 1993 Sonia Picado Sotela 1993 Ganesh Man Singh 1993 Sudanese Women's Union 1993 Julio Tumiri Javier 1998 Sunila Abeyesekera 1998 Angelina Acheng Atyam 1998 Jimmy Carter 1998 José Gregori 1998 Anna Šabatová 1998 Ihmisoikeuksien puolustajat maailmassa maailmanlaajuinen 2003 Estela Barnes de Carlotto 2003 Mano River Women's Peace Network 2003 Family Protection Project Management Team 2003 Deng Pufang 2003 Shulamith Koenig 2003 Sérgio Vieira de Mello 2008 Louise Arbour 2008 Benazir Bhutto (postuumisti) 2008 Ramsey Clark 2008 Carolyn Gomes 2008 Denis Mukwege 2008 Dorothy Stang (postuumisti) 2008 Human Rights Watch kansainvälinen 2013 Biram Dah Abeid 2013 Hiljmnijeta Apuk 2013 Liisa Kauppinen 2013 Khadija Ryadi 2013 Meksikon korkein oikeus 2013 Malala Yousafzai 2018 Asma Jahangir Rebeca Gyumi Joênia Wapixana Front Line Defenders == Lähteet == Luokka:Yhdistyneet kansakunnat Luokka:Ihmisoikeuspalkinnot
William M. Tweed

William Magear Tweed (3. huhtikuuta 1823 New York – 12. huhtikuuta 1878 New York)William Magear Tweed Encyclopædia Britannica Online Academic Edition. Viitattu 4.1.2015. oli yhdysvaltalainen poliitikko, joka johti New Yorkin kaupungin politiikkaa hallinnutta Tammany Hall -järjestöä ja syyllistyi laajaan korruptioon. Hänet tunnettiin lisänimellä Boss (”pomo”) Tweed. Hän antoi kasvot korruptoituneelle poliitikolle New Yorkissa 1800-luvun jälkipuolella. Tweed oli alkujaan kirjanpitäjä ja vapaapalokuntalainen. Hänet valittiin vuonna 1851 toisella yrittämällä New Yorkin kaupunginvaltuustoon ja seuraavana vuonna Yhdysvaltain edustajainhuoneeseen sekä vuonna 1856 New Yorkin uuteen valvojalautakuntaan, mistä alkaen hän toimi erilaisissa vaikutusvaltaisissa asemissa kaupunginhallinnossa. Hän kasvatti vähitellen valtaansa Tammany Hallin piirissä ja järjesti ystäviään tärkeisiin tehtäviin. Vuoteen 1860 mennessä Tweed oli kohonnut Tammany Hallin johtoon ja kontrolloi käytännössä kaikkia demokraattisen puolueen virkanimityksiä New Yorkissa. Hän perusti oman lakitoimiston ja vastaanotti yrityksiltä suuria summia nimellisesti palkkioina palveluksistaan. Hänet valittiin myös New Yorkin osavaltion senaattiin vuonna 1868. ”Tweedin piirin” valta kasvoi lopulta niin suureksi, että Tweed sai tukemansa henkilöt valittua New Yorkin pormestariksi, osavaltion kuvernööriksi sekä osavaltion edustajainhuoneen puhemieheksi. Vuonna 1870 Tweed ajoi läpi uuden peruskirjan hyväksymisen New Yorkin kaupungille. Sen nojalla perustettiin erityinen tilintarkastuslautakunta, jonka kautta Tweed liittolaisineen pääsi valvomaan kaupungin varojen käyttöä. Seuraavien vuosien aikana he siirsivät erilaisten valelaskujen ja olemattomien menoerien avulla itselleen kaupungin kassasta arviolta 30 miljoonaa – 200 miljoonaa dollaria. Myös vaalituloksia peukaloitiin useasti. Tweedin häikäilemättömyys teki hänestä lopulta poliittisten uudistajien hyökkäysten pääkohteen. New York Times -lehti, Harper’s Weeklyn pilapiirtäjä Thomas Nast ja poliitikko Samuel J. Tilden aloittivat häneen kohdistuneen ajojahdin. Tweed tuomittiin vuonna 1873 oikeudessa väärennöksestä ja varkaudesta vankeuteen, mutta hänet vapautettiin 1875. Hieman myöhemmn hänet pidätettiin ja tuomittiin uudelleen, mutta hän onnistui pakenemaan. Hän pakeni ulkomaille, ensin Kuubaan ja sitten Espanjaan, jossa hän kuitenkin jäi kiinni. Hänet palautettiin Yhdysvaltoihin uudelleen tuomittavaksi. Hän kuoli vuonna 1878 vankilassa New Yorkissa. ==Elokuvissa== Elokuvissa Tweediä ovat näytelleet muun muassa Jim Broadbent Martin Scorsesen ohjaamassa elokuvassa Gangs of New York (2002) sekä Vincent Price William A. Seiterin ohjaamassa elokuvassa Oi, millainen tyttö (1948).William M. Tweedin rooleissa IMDB-tietokannassa ==Lähteet== Luokka:Yhdysvaltain edustajainhuoneen jäsenet Luokka:Yhdysvaltalaiset demokraattipoliitikot Luokka:Newyorkilaiset poliitikot Luokka:Yhdysvaltalaiset rikolliset Luokka:Vuonna 1823 syntyneet Luokka:Vuonna 1878 kuolleet
Iranin presidentinvaalit 2013

Iranin presidentinvaalit 2013 järjestettiin Iranissa 14. kesäkuuta 2013. Ne ratkesivat ensimmäisellä kierroksella, kun Hasan Ruhani sai täpärästi yli 50 % annetuista äänistä.Äänestysaktiivisuus oli 72,71 %. Etukäteen eniten huomiota herättäneiden ehdokkaiden joukossa olivat kan­sal­li­sen tur­val­li­suus­neu­vos­ton joh­ta­ja ja pääydinneuvottelija Saeed Jalili sekä vuosina 1989–1997 presidenttinä toiminut Akbar Hašemi Rafsandžani. Rafsandžani oli tullut tunnetuksi istuvan presidentin Mahmud Ahmadinežadin arvostelijana. Vaalilautakunta kuitenkin hylkäsi Rafsandžanin ehdokkuuden, mikä nostatti maassa vastalauseiden myrskyn. Perustuslain mukaan istuva presidentti Ahmadinežad ei voinut asettua ehdolle kolmannelle kaudelle. ==Tulokset== Ehdokas Äänet % Hasan Ruhani 18 613 329 50,71 Mohammad Bagher Ghalibaf 6 077 292 16,56 Saeed Jalili 4 168 946 11,35 Mohsen Rezaee 3 884 412 10,58 Ali Akbar Velayati 2 268 753 6,18 Mohammad Gharazi 446 015 1,20 Tyhjät tai hylätyt äänet 1 245 409 3,39 Yhteensä 36 704 156 100 % ==Lähteet== ==Aiheesta muualla== Luokka:Iranin presidentinvaalit Luokka:Vuoden 2013 vaalit
Gameloft

Gameloft on ranskalainen pelitalo, joka on erikoistunut mobiilipelien kehittämiseen. Yritys on perustettu vuonna 1999. Se on yksi suurimmista mobiilipeliyrityksistä. Yrityksessä työskentelee yli 5 000 pelinkehittäjää. Maaliskuussa 2023 kerrottiin, että yhtiö on sulkenut Budapestissä sijaitsevan studionsa ja keskittyy jatkossa muille alustoille. Budapestin toimiston perustettu vuonna 2012 ja se on kehittänyt ilmaispelejä mobiililaitteille. Jatkossa yhtiö keskittyy peleihin pelikonsoleille ja tietokoneille. == Lähteet == == Aiheesta muualla == *Gameloftin kotisivut Luokka:Ranskalaiset videopeliyritykset
The Nice

The Nice oli brittiläinen 1967–1970 toiminut rockyhtye. Yhtye oli pioneeri eri tyylien yhdistämisessä rockiin klassisen musiikin ollessa keskeinen osa tyylissä. The Nice oli samalla progressiivisen rockin edeltäjiä. Alkuperäiseen kokoonpanoon kuuluivat Keith Emerson (kosketinsoittimet), Lee Jackson (basso ja laulu), David O'List (kitara) ja Ian Hague (rummut). Tunnetuin kokoonpano on trio Emerson, Jackson ja rumpali Brian Davison. Keith Emerson ja Lee Jackson soittivat yhdessä kokoonpanossa Garry Farr & T-Bones. Yhdysvaltalainen mutta Isossa-Britanniassa menestymään alkanut laulajatar P. P. Arnold tarvitsi taustakokoonpanon, jonka Emerson kokosi. Yhtye toimi samalla konserttien avaajana ja se alkoi pian saavuttaa omaa suosiota ja lähti omalle uralle. Yhtye teki sopimuksen Andrew ”Loog” Oldhamin perustaman Immediate-levymerkin kanssa. Yhtye ja varsinkin Emerson saavutti mainetta sekä musiikillisesti taitavana että rajuna lavaesiintyjänä.The New Rolling Stones Encylopedia s.711 Ensimmäinen albumi The Thoughts Of Emerlist Davjack ilmestyi 1967. Sen tunnetuin kappale on jazz-pianisti Dave Brubeckin sävellykseen perustuva ”Rondo”. Toisella albumilla Ars Longa Vita Brevis kitaristi O'List ei enää ollut mukana Emersonin noustua johtavaksi hahmoksi. Rocktieto s. 20 Toisena syynä oli LSD:n käyttö joka muutti O'Listin käytöksen arvaamattomaksi. Lopulta hänet erotettiin hyökättyään ilman näkyvää syytä yhtyeen lavateknikoiden kimppuun. Albumilla on versio Jean Sibeliuksen Karelia-sarjan Intermezzosta. Nice-albumin tunnetuin kappale on Tim Hardinin sävellys ”(How Can We) Hang On To A Dream?”. Five Bridges -albumilla on ”Five Bridges” kokonaisuus sekä live- versioita vanhoista kappaleista. Elegy on kokoelma live-esityksiä albumien kappaleista ja se ilmestyi yhtyeen jo hajottua. Kolme viimeistä albumia nousivat Britannian albumilistalla viiden myydyimmän joukkoon. Yhtyeen suosio nousi Isossa-Britanniassa ja Manner-Euroopassa, mutta Yhdysvalloissa huomio jäi vaatimattomammaksi. Toisaalta kiertueet olivat luomassa yhtyeelle jo pohjaa, kun Emerson tapasi King Crimsonin laulaja-basisti Greg Laken yhtyeiden kiertueella. Keskustelut johtivat Emersonin päätökseen hajottaa The Nice jonka yhtenäisyys oli jo rakoillut Emersonin tähtiaseman, mutta myös suosion rajoittumisen vuoksi. Yhtyeen hajottua Emerson perusti Emerson, Lake & Palmerin. Jackson ja Davison jatkoivat yhdessä omien kokeilujen jälkeen myöhemmin Patrick Morazin kanssa nimellä Refugee. ==Albumit== *Thoughts Of Emerlist Davjack 1968 *Ars Longa Vita Brevis 1969 *Nice 1969 *Five Bridges 1970 *Elegy 1971 ==Lähteet== *Jake Nyman – Rocktieto 3 Fanzine 1983 ISBN 951-99372-8-2 *Paul Evans ym. – New Rolling Stones Encyclopedia of Rock'n'Roll 1995 ISBN 0-684-81044-1 ===Viitteet=== Luokka:Brittiläiset rockyhtyeet Luokka:1960-luvun rockyhtyeet ja -artistit
Robert Boutigny

Robert Boutigny (24. heinäkuuta 1927 Villeneuve-le-Roi – 22. heinäkuuta 2022) oli ranskalainen meloja, maailmanmestari ja olympiamitalisti. Hän sai vuoden 1948 kesäolympialaisissa Lontoossa pronssia miesten 1 000 metrin kanadalaisyksikössä ajalla 5.55,9. Lisäksi hän sijoittui 10 000 metrin kanadalaisyksikössä kahdeksanneksi vuoden 1952 kesäolympialaisissa Helsingissä. Ratamelonnan maailmanmestaruuskilpailuissa Boutigny voitti vuonna 1950 kulta- ja hopeamitalit. == Lähteet == Luokka:Ranskalaiset melojat Luokka:Ranskalaiset olympiamitalistit Luokka:Vuonna 1927 syntyneet Luokka:Vuonna 2022 kuolleet
Georges Dransart

Georges Dransart (12. toukokuuta 1924 Pariisi – 14. kesäkuuta 2005 Créteil) oli ranskalainen meloja. Hän sai vuoden 1948 kesäolympialaisissa Lontoossa pronssia sekä miesten 1 000 että 10 000 metrin kanadalaiskaksikossa.Georges Dransart Bio, Stats, and Results | Olympics at Sports-Reference.com Helsingin kesäolympialaisissa 1952 Dransart jäi 1 000 metrin kanadalaiskaksikossa neljänneksi. Sama toistui kesäolympialaisissa 1956 Melbournessa, mutta siellä hän lisäksi sai hopeaa 10 000 metrin kanadalaiskaksikossa. Ratamelonnan maailmanmestaruuskilpailuissa Dransart sai kaksi hopeamitalia vuonna 1950 yhdessä Armand Loreaun kanssa. == Lähteet == Luokka:Ranskalaiset melojat Luokka:Ranskalaiset olympiamitalistit Luokka:Vuonna 1924 syntyneet Luokka:Vuonna 2005 kuolleet
Leon Rotman

Leon Rotman (s. 22. heinäkuuta 1934 Bukarest) on romanialainen entinen meloja ja olympiavoittaja. Hän voitti kultamitalit miesten 1 000 ja 10 000 metrin kanadalaisyksikkökilpailuissa vuoden 1956 kesäolympialaisissa Melbournessa. Lisäksi hän sai 1 000 metrin kanadalaisyksikössä pronssia vuoden 1960 kesäolympialaisissa Roomassa.Leon Rotman Bio, Stats, and Results | Olympics at Sports-Reference.com == Lähteet == Luokka:Romanialaiset melojat Luokka:Romanialaiset olympiavoittajat Luokka:Vuonna 1934 syntyneet Luokka:Elävät henkilöt
Herbert Wiedermann

Herbert Wiedermann (s. 1. marraskuuta 1927 Bodensdorf) on itävaltalainen entinen meloja. Hän sai miesten 1 000 metrin kajakkikaksikossa pronssia sekä vuoden 1952 kesäolympialaisissa Helsingissä että kesäolympialaisissa 1956 Melbournessa. Helsingissä hän lisäksi jäi neljänneksi 10 000 metrin kajakkikaksikossa.Herbert Wiedermann Bio, Stats, and Results | Olympics at Sports-Reference.com Wiedermann kilpaili vielä kesäolympialaisissa 1960 Roomassa. Siellä hän putosi 1 000 metrin kajakkiyksikössä semifinaalissa ja 4 × 500 metrin kajakkiyksikössä toisella kierroksella. Wiedermann voitti ratamelonnan maailmanmestaruuskilpailuissa kultaa (1954) ja sai lisäksi kolme pronssimitalia (1950, 1950, 1954). Myös hänen puolisonsa Helga Hellebrand-Wiedermann on olympialaisissa kilpaillut meloja. == Lähteet == Luokka:Itävaltalaiset melojat Luokka:Itävaltalaiset olympiamitalistit Luokka:Vuonna 1927 syntyneet Luokka:Mahdollisesti elävät henkilöt
Ronald DeFeo, Jr.

Ronald ”Butch” DeFeo, Jr. (26. syyskuuta 1951 Brooklyn, New York – 12. maaliskuuta 2021) oli yhdysvaltalainen joukkomurhaaja. Ronald DeFeo, Jr. syntyi vuonna 1951. Hänen vanhempansa olivat Ronald DeFeo, Sr. ja Louise DeFeo. Ronaldilla oli kaksi siskoa ja kaksi veljeä. Ronald DeFeo murhasi perheensä kotonaan New Yorkin Amityvillessä. == Murhat == Talosta löydettiin Marlin 336C -mallinen kivääri, jolla DeFeo murhasi perheensä. Kuusi perheenjäsentä oli murhattu aamulla klo 6:00. Ronald DeFeo jäi kuitenkin teoistaan kiinni. DeFeo oli myös murhannut vanhempansa ennen lasten murhia. Louise DeFeo ja DeFeon sisko heräsivät laukaukseen. == Tuomio == DeFeo väitti, että hänen äitinsä oli ensin kuullut laukaisun ja samoin yksi hänen siskoistaan, mutta siitä ei ole vielä tietoa, kuinka he olisivat heränneet kesken verilöylyn.. DeFeon oikeudenkäynti alkoi 14. lokakuuta 1975 ja hänet tuomittiin 6 x 25 vuodeksi vankeuteen. Häntä pidettiin vankina Green Havennin vankilassa. Kaikki hänen valituksensa tuomiosta sekä vetoomukset ehdonalaiseen pääsystä evättiin. ==Lähteet== Luokka:Yhdysvaltalaiset sarjamurhaajat Luokka:Vuonna 1951 syntyneet Luokka:Vuonna 2021 kuolleet
Tomas Aguon Camacho

Tomas Aguon Camacho (18. syyskuuta 1933 Chalan Kanoa – 5. maaliskuuta 2018Bishop emeritus Camacho passes away) oli pohjoismariaanilainen roomalaiskatolinen piispa. Hänet vihittiin papiksi 14. kesäkuuta 1961 ja nimitettiin uuden Chalan Kanoan hiippakunnan johtoon 8. marraskuuta 1984. Piispaksi vihkiminen seurasi 13. tammikuuta 1985. Pääkonsekraattorina toimi Felixberto Camacho Flores, jota avustivat Martin Joseph Neylon ja Anthony Sablan Apuron.Catholic-Hierarchy.org: Bishop Tomas Aguon Camacho Camacho jäi eläkkeelle 6. huhtikuuta 2010. == Lähteet == Luokka:Pohjoismariaanilaiset papit Luokka:Katoliset piispat Luokka:Vuonna 1933 syntyneet Luokka:Vuonna 2018 kuolleet
Anthony Sablan Apuron

Anthony Sablan Apuron (s. 1. marraskuuta 1945 Agaña) on guamilainen roomalaiskatolinen arkkipiispa. Hänet vihittiin kapusiinien papiksi 26. elokuuta 1972 ja nimitettiin Agañan vihkipiispaksi sekä Muzuca in Byzacenan titulaaripiispaksi 8. joulukuuta 1983. Piispaksi vihkiminen seurasi 19. helmikuuta 1984. Pääkonsekraattorina toimi Felixberto Camacho Flores, jota avustivat Joseph Anthony Ferrario ja Peter Baptist Tadamaro Ishigami.Catholic- Hierarchy.org: Archbishop Anthony Sablan Apuron, O.F.M. Cap. 27\. lokakuuta 1985 Apuron nimitettiin Agañan apostoliseksi hallitsijaksi ja 10. maaliskuuta 1986 arkkipiispaksi, jonka virkaan hänet asetettiin 11. toukokuuta. == Lähteet == Luokka:Guamilaiset henkilöt Luokka:Katoliset arkkipiispat Luokka:Vuonna 1945 syntyneet Luokka:Elävät henkilöt
Amando Samo

Amando Samo (16. elokuuta 1948 – 7. elokuuta 2021) oli mikronesialainen roomalaiskatolinen piispa. Hänet vihki papiksi Martin Joseph Neylon 10. joulukuuta 1977. Hänet nimitettiin Karoliinien–Marshallien vihkipiispaksi sekä Libertinan titulaaripiispaksi 10. toukokuuta 1987, ja piispaksi vihkiminen seurasi 15. elokuuta. Pääkonsekraattorina toimi Neylon, jota avustivat Petero Mataca ja Anthony Sablan Apuron.Catholic-Hierarchy.org: Bishop Amando Samo Samo sai 3. helmikuuta 1994 nimityksen Karoliinien koadjuuttoripiispaksi, ja 25. maaliskuuta 1995 hänestä tuli saman hiippakunnan piispa. Hänet asetettiin tähän virkaan 6. kesäkuuta. == Lähteet == Luokka:Mikronesialaiset henkilöt Luokka:Katoliset piispat Luokka:Vuonna 1948 syntyneet Luokka:Vuonna 2021 kuolleet
Helga Hellebrand-Wiedermann

Helga Hellebrand-Wiedermann (29. joulukuuta 1930 Wien – 8. helmikuuta 2013) oli itävaltalainen meloja. Hän sijoittui naisten 500 metrin kajakkikaksikossa yhdeksänneksi vuoden 1960 kesäolympialaisissa Roomassa. Hän kilpaili myös vuoden 1956 kesäolympialaisissa Melbournessa, jossa hän putosi 500 metrin kajakkiyksikössä ensimmäisellä kierroksella. Hänen puolisonsa oli melonnan olympiamitalisti Herbert Wiedermann.Helga Hellebrand-Wiedermann Bio, Stats, and Results | Olympics at Sports-Reference.com == Lähteet == Luokka:Itävaltalaiset melojat Luokka:Vuonna 1930 syntyneet Luokka:Vuonna 2013 kuolleet
Georges Gandil

Georges Louis Gandil (18. toukokuuta 1926 Bruniquel – 24. lokakuuta 1999 Bruniquel) oli ranskalainen meloja. Hän sai vuoden 1948 kesäolympialaisissa Lontoossa pronssia sekä miesten 1 000 että 10 000 metrin kanadalaiskaksikkokilpailuissa.Georges Gandil Bio, Stats, and Results | Olympics at Sports-Reference.com == Lähteet == Luokka:Ranskalaiset melojat Luokka:Ranskalaiset olympiamitalistit Luokka:Vuonna 1926 syntyneet Luokka:Vuonna 1999 kuolleet
Egidijus Balčiūnas

Egidijus Balčiūnas (s. 7. toukokuuta 1975 Marijampolė) on liettualainen meloja. Hän sijoittui miesten 500 metrin kajakkikaksikossa seitsemänneksi vuoden 2004 kesäolympialaisissa Ateenassa ja eteni siinä lisäksi semifinaaliin kesäolympialaisissa 2000 Sydneyssä ja kesäolympialaisissa 2008 Pekingissä.Egidijus Balčiūnas Bio, Stats, and Results | Olympics at Sports-Reference.com Vuoden 2012 kesäolympialaisissa Lontoossa Balčiūnas jäi 200 metrin kajakkiyksikössä kymmenenneksi. Ratamelonnan maailmanmestaruuskilpailuissa Balčiūnas on voittanut kolmesti kultaa ja saanut lisäksi hopea- ja pronssimitaleja kaksi kumpaakin. == Lähteet == Luokka:Liettualaiset melojat Luokka:Vuonna 1975 syntyneet Luokka:Elävät henkilöt
Alvydas Duonėla

Alvydas Duonėla (s. 27. kesäkuuta 1976 Skuodas) on liettualainen meloja. Hän sijoittui vuoden 2000 kesäolympialaisissa Sydneyssä miesten 500 metrin kajakkiyksikössä seitsemänneksi ja eteni lisäksi semifinaaliin 500 metrin kajakkikaksikossa. Vuoden 2004 kesäolympialaisissa Ateenassa Duonėla eteni 500 metrin kajakkiyksikössä semifinaaliin ja sijoittui 500 metrin kajakkikaksikossa seitsemänneksi.Alvydas Duonėla Bio, Stats, and Results | Olympics at Sports-Reference.com Vuoden 2008 kesäolympialaisissa Pekingissä Duonėla eteni 500 metrin kajakkikaksikossa semifinaaliin. Duonėla voitti ratamelonnan maailmanmestaruuskilpailuissa kolmesti kultaa ja sai lisäksi hopea- ja pronssimitaleja kaksi kumpaakin. Kaikki maailmanmestaruuskilpailujen mitalinsa hän sai Egidijus Balčiūnaksen kanssa. == Lähteet == Luokka:Liettualaiset melojat Luokka:Vuonna 1976 syntyneet Luokka:Elävät henkilöt
Andrew Simpson

Andrew Simpson (17. joulukuuta 1976 Chertsey – 9. toukokuuta 2013 San Franciscon lahti, Kalifornia, Yhdysvallat) oli brittiläinen kilpapurjehtija, olympiavoittaja ja maailmanmestari. Hän kilpaili Finnjollassa ja Star-luokassa parinaan useimmiten Iain Percy. Simpson voitti Star-luokassa olympiakultaa Pekingissä 2008 ja olympiahopeaa Lontoossa 2012.http://www.sports- reference.com/olympics/athletes/si/andrew-simpson-1.html Lisäksi hän saavutti Finnjolla- ja Star-luokissa neljä MM- ja kolme EM-mitalia. Simpson kuoli 36-vuotiaana valmistautuessaan tulevaan kilpailuun. Joukkueen katamaraani kaatui Yhdysvaltain San Franciscon lahdella. Simpson joutui veden alle kymmeneksi minuutiksi, eikä häntä kyetty enää elvyttämään.http://yle.fi/urheilu/purjehduksen_olympiavoittaja_hukkui/6635171 == Lähteet == * Andrew Simpson Bio, Stats and Results Olympics at Sports- Reference.com === Viitteet === Luokka:Brittiläiset kilpapurjehtijat Luokka:Brittiläiset olympiavoittajat Luokka:Vuonna 1976 syntyneet Luokka:Vuonna 2013 kuolleet
Ejvind Hansen

Ejvind Willy Hansen (28. heinäkuuta 1924 Fodslette – 19. joulukuuta 1996 Odense) oli tanskalainen meloja ja olympiamitalisti. Hän sai vuoden 1948 kesäolympialaisissa Lontoossa hopeaa miesten 1 000 metrin kajakkikaksikossa. Lisäksi hän sijoittui neljänneksi 10 000 metrin kajakkikaksikossa vuoden 1952 kesäolympialaisissa Helsingissä.Ejvind Hansen Bio, Stats, and Results | Olympics at Sports-Reference.com Ratamelonnan maailmanmestaruuskilpailuissa Hansen sai yhden hopeamitalin (1950) ja kaksi pronssia (kummatkin 1948). == Lähteet == Luokka:Tanskalaiset melojat Luokka:Tanskalaiset olympiamitalistit Luokka:Vuonna 1924 syntyneet Luokka:Vuonna 1996 kuolleet
Karolina Naja

Karolina Elżbieta Naja (s. 5. helmikuuta 1990 Tychy) on puolalainen meloja ja olympiamitalisti. Hän sai vuoden 2012 kesäolympialaisissa Lontoossa pronssia naisten 500 metrin kajakkikaksikossa. Lisäksi hän sijoittui siellä neljänneksi 500 metrin kajakkinelikossa. Hän sai olympiapronssia kajakkikaksikon 500 metrillä myös Rio de Janeirossa 2016. Vuodelle 2021 siirretyissä Tokion olympialaisissa hän saavutti kajakkikaksikon 500 metrillä hopeaa ja kajakkinelikon 500 metrillä pronssia. Ratamelonnan maailmanmestaruuskilpailuissa Naja on saanut yhden kullan, viisi hopeaa ja kuusi pronssia. EM-kilpailuissa hän on saavuttanut neljä kultaa, viisi hopeaa ja yhden pronssin, Euroopan kisoissa kaksi pronssia. == Lähteet == Luokka:Puolalaiset melojat Luokka:Puolalaiset olympiamitalistit Luokka:Vuonna 1990 syntyneet Luokka:Elävät henkilöt
Lennart Klingström

Lennart Klas Valdemar Klingström (18. huhtikuuta 1916 Österåker – 5. heinäkuuta 1994 Danderyd) oli ruotsalainen meloja, olympiavoittaja ja maailmanmestari. Hän kilpaili vuoden 1948 kesäolympialaisissa Lontoossa ja voitti siellä kultamitalin miesten 1 000 metrin kajakkikaksikossa.Lennart Klingström Bio, Stats, and Results | Olympics at Sports-Reference.com Ratamelonnan maailmanmestaruuskilpailuissa Klingström voitti kolmesti kultaa (1948, 1948, 1950) ja sai lisäksi kerran hopeaa (1950). == Lähteet == Luokka:Ruotsalaiset melojat Luokka:Ruotsalaiset olympiavoittajat Luokka:Vuonna 1916 syntyneet Luokka:Vuonna 1994 kuolleet
OGRE

OGRE (Object-Oriented Graphics Rendering Engine) on videopelien kehitykseen tarkoitettu kolmiulotteisen grafiikan grafiikkamoottori. OGRE kirjoitettu C++ -kielellä ja sitä jaetaan MIT-lisenssillä. Ogre luo oliopohjaisen yleistyksen alemman tason grafiikkarajapinnoista, joita ovat mm. OpenGL ja DirectX. Ogre toimii monissa eri käyttöjärjestelmissä kuten Windowissa, MacOS:ssa ja Linuxissa. Ogre on vain 3D-grafiikan esittämiseen tarkoitettu renderöintimoottori, joka ei oletuksena sisällä näppäimistön käsittelyyn, äänen tuottoon, valikoihin, pelin fysiikkaan tai muuhun vastaavaan liittyviä asioita. Ogren mukana tulee silti suoraan näppäimistön käsittelyyn liittyvä OIS ja grafiikkaan liittyvä Cg. Ogre tukee myös SDL-grafiikkakirjaston käyttöä. Ogreen on saatavilla käyttöliittymälaajennuksia mm. CEGUI. Muutamilla animaatio-ohjelmilla, kuten 3D Max, Maya ja Blender, voi tehdä lisäosan avulla Ogren ymmärtämiä tiedostoja. Ogrelle on saatavilla mm. Python-wrapperit, mutta pääosin Ogren käyttö ohjelmoinnissa vaatii ainakin jonkin verran C++-osaamista. Valmiiksi käännettyjä Ogre-paketteja saa Windowsiin lähinnä Visual C++:lle, mutta MinGW-paketti kannattaa yleensä kääntää itse lähdekoodista. Ogre-paketin mukana tulee kohtalaisen laaja esimerkkivalikoima ja Internet-sivulta on saatavilla seikkaperäisiä ohjelmointiesimerkkejä. Ogrea apuna käyttäen on tehty muutamia kaupallisia pelejä, joista tunnetuimpia ovat Ankh, Torchlight ja Garshasp. Irrlicht on Ogrea vastaava avoin pelintekokirjasto. ==Kirjallisuutta== * Felix Kerger, OGRE 3D 1.7 Beginner's Guide, Packt Publishing, 2010 - ISBN 1-84951-248-5 * Gregory Junker, Pro OGRE 3D programming, Apress, 2006, ISBN 1-59059-710-9 == Aiheesta muualla== *Ogre Luokka:Pelimoottorit Luokka:Grafiikkakirjastot
One After 909

One After 909 on brittiläisen The Beatles -yhtyeen kappale. Se on Paul McCartneyn ja John Lennonin varhaisimpia Beatles-sävellyksiä, mutta julkaistiin vasta yhtyeen viimeisellä studioalbumilla Let It Be. Luokka:The Beatlesin kappaleet Luokka:Vuoden 1970 kappaleet
Irrlicht

Irrlicht on kolmiulotteisten tietokonepelien teossa apuna käytettävä grafiikkamoottori, joka on kirjoitetu C++:lla. Irrlicht on ilmainen ja toimii virallisesti Windowissa, Mac OS:ssa ja Linuxissa. Irrlichtin "kilpailija" on OGRE. Irrlicht on vapaata ohjelmistoa zlib-lisenssin alaisena. == Aiheesta muualla == *Irrlicht Engine Luokka:Pelimoottorit
M/S Katarina

M/S Katarina (alun perin M/S Aranda) on merenkulun opetuksen koululaiva, joka on Kymenlaakson ammattikorkeakoulun ja Etelä-Kymenlaakson ammattiopiston käytössä Kotkassa. ==Historia== Alus rakennettiin Neuvostoliitolle sotakorvauksena luovutetun S/S Arandan tilalle kelirikkoalukseksi ja matkustajalaivaksi Turun saaristoon. Uusi Aranda valmistui vuonna 1953 Helsingissä ja se oli huomattavasti suurempi kuin ensimmäinen Aranda. Alusta käytettiin avovesiaikana merentutkimusaluksena, ja se kävi vuonna 1957 Huippuvuorilla. Uusi Aranda saavutti mainetta tutkimusaluksena. Lopulta se siirrettiin vuonna 1974 päätoimisesti niihin tehtäviin yhteysaluskaluston parannuttua riittävästi. Alus myytiin, kun uusi moderni tutkimusalus Aranda valmistui vuonna 1989. Vuodesta 1989 lähtien alus on toiminut merenkulun opetuksen koululaivana Kotkassa nimellä M/S Katarina. Aluksen pituus on 52,8 metriä, leveys 10,5 metriä, uppoama 1 100 tonnia, syväys 4,8 metriä ja se on varustettu 1 320 hv dieselsähkökoneistolla ja yhdellä keulapotkurilla. ==Lähteet== Luokka:Yhteysalukset Luokka:Tutkimusalukset
Kongonmuurahaisrastas

Kongonmuurahaisrastas (Stizorhina fraseri) on rastaiden heimoon kuuluva varpuslintu. ==Levinneisyys== Kongonmuurahaisrastasta tavataan Afrikan länsi- ja keskiosissa. Lajin kannan kokoa ei tiedetä, mutta sitä on kuvattu yleiseksi ja se on luokiteltu elinvoimaiseksi. ==Lähteet== Luokka:Rastaat
Intianjokirastas

Intianjokirastas (Myophonus horsfieldii) on sieppojen heimoon kuuluva varpuslintu. ==Levinneisyys== Intianjokirastasta tavataan Intiassa. Sen populaation kokoa ei tiedetä, mutta lajia on kuvattu melko yleiseksi ja se on luokiteltu elinvoimaiseksi. ==Lähteet== Luokka:Siepot
Only Teardrops (kappale)

Only Teardrops on Emmelie de Forestin esittämä musiikkikappale, jolla hän edusti Tanskaa . Kappale voitti laulukilpailun ja oli Tanskan yleisradioyhtiön kolmas Grand Prix -voitto; edelliset ovat vuosilta 1963 ja 2000.Yle.fi Kappaleen ovat säveltäneet ja sanoittaneet Lise Cabble, Julia Fabrin Jakobsen ja Thomas Stengaard. Only Teardrops valittiin Tanskan edustajaksi Melodi Grand Prix -kilpailussa, jonka de Forest voitti 50 prosentilla puhelinäänistä. De Forest voitti Eurovision laulukilpailun 2013. Häntä pidettiin yhtenä kilpailun ennakkosuosikeista. == Singlejulkaisun kappaleet == * Digitaalinen lataus # ”Only Teardrops” – 3:03 == Lähteet == == Aiheesta muualla == * Virallinen video Luokka:Vuoden 2013 euroviisuedustuskappaleet Luokka:Eurovision laulukilpailun voittaneet kappaleet Luokka:Tanskan euroviisuedustuskappaleet
Ilmari Tawaststjerna

Werner Ilmari Fredrik Tawaststjerna (21. tammikuuta 1879 Pariisi, Ranska – 18. kesäkuuta 1932 Helsinki) oli Helsingin yliopiston siviilioikeuden professori 1927–1932. Tätä ennen hän toimi erilaisissa oikeusneuvosmiehen tehtävissä Helsingin raastuvanoikeudessa vuosina 1912–1926 ja korkeimman oikeuden apujäsenenä vuonna 1926. Hänestä tuli oikeustieteen tohtori vuonna 1913.Kuka kukin oli Wikiaineistossa Hänen isänsä oli Werner Nikolai TawaststjernaOtavan Iso tietosanakirja, osa 8, palsta 1180. Otava 1966. ja poikansa Erik Tawaststjerna. ==Julkaisuja== *Henkivakuutussopimus Suomen oikeuden mukaan. 1909 *Lifförsäkringsaftalet till förmån för tredjeman enligt gällande finsk rätt. 1913 (väitöskirja) ==Lähteet== ==Aiheesta muualla== * Luokka:Suomalaiset oikeustieteilijät Luokka:Suomalaiset tuomarit Luokka:Helsingin yliopiston professorit Luokka:Suomalaiset aateliset Luokka:Vuonna 1879 syntyneet Luokka:Vuonna 1932 kuolleet Luokka:Suomalaiset professorit
I Feed You My Love

”I Feed You My Love” on Margaret Bergerin esittämä musiikkikappale, jolla hän edustaa Norjaa . Kappaleen ovat kirjoittaneet Karin Park ja MachoPsycho, ja sen on tuottanut MachoPsycho. Kappale kilpaili 16. toukokuuta 2013 järjestetyssä toisessa semifinaalissa ja selviytyi jatkoon. == Singlejulkaisun kappaleet == ;Digitaalinen lataus # ”I Feed You My Love” – 3:02 ==Lähteet== == Aiheesta muualla == * Virallinen video Luokka:Vuoden 2013 euroviisuedustuskappaleet Luokka:Norjan euroviisuedustuskappaleet
Malakanjokirastas

Malakanjokirastas (Myophonus robinsoni) on sieppojen heimoon kuuluva varpuslintu. ==Levinneisyys== Malakanjokirastasta tavataan kotoperäisenä Malesiassa. Lajin populaatioksi arvioidaan 3 500–15 000 yksilöä ja se on luokiteltu silmälläpidettäväksi. ==Elinympäristö== Malakanjokirastas elää metsissä vuoristojen alaosissa noin 750–1 750 metrin korkeudella, usein puron läheisyydessä. ==Lisääntyminen== Malakanjokirastas munii 1–2 munaa. Pesiä ja poikasia on löydetty maalis-syyskuussa. ==Ravinto== Malakanjokirastas käyttää ravinnokseen luultavasti hyönteisiä. ==Lähteet== Luokka:Siepot
Teataja

Teataja oli vuonna 1944 perustettu Tukholmassa ilmestynyt virolaisten pakolaisten sanomalehti. Se ilmestyi vuosina 1946–1953 nimellä Eesti Teataja.Otavan Iso tietosanakirja, Otava 1966, osa 8, palsta 1185 Lehti lakkautettiin vuonna 2002. == Toimittajat == *1944–1953 Bernhard Ingel *1945–1953 Oskar Mänd *1949–1953 ja 1960–1970 Adelaida Lemberg *1953–1954 Ilmar Talve *1954, 1971–1995 ja 2000–2002 Aksel Mark *1954–1956 Evald Uustalu *1956–2000 Harri Kiisk *1957–1958 Tõnis Kint *1958–1960 Raimond Kolk *1958–1970 Aleksander Warma *1971–1996 Arvo Horm *1995–2002 Aleksander Terras *2000–2002 Otto Paju *1986–2002 Ilmar Olesk, toimittaja ja valokuvaaja ==Lähteet== Luokka:Virolaiset sanomalehdet Luokka:Ruotsalaiset sanomalehdet
Maloni Bole

Maloni Bole (s. 22. marraskuuta 1968 Suva) on fidžiläinen entinen pikajuoksija. Hän kilpaili vuoden 1988 kesäolympialaisissa Soulissa. Siellä hän putosi ensimmäisellä kierroksella sekä miesten 100 metrin juoksussa (jäätyään eränsä seitsemänneksi) että 200 metrin juoksussa (jäätyään eränsä viidenneksi). Hänen henkilökohtaiset ennätysaikansa ovat 100 metrin juoksumatkalla 10,96 (1986) ja 200 metrin matkalla 22,15 (1986).Maloni Bole Bio, Stats, and Results | Olympics at Sports-Reference.com == Lähteet == Luokka:Fidžiläiset pikajuoksijat Luokka:Vuonna 1968 syntyneet Luokka:Elävät henkilöt
Umanin taistelu

Umanin taistelu oli toisessa maailmansodassa Saksan ja Neuvostoliiton joukkojen välinen taistelu Umanin kaupungin lähistöllä itärintamalla heinä- elokuussa 1941. Taistelu alkoi 15. heinäkuuta 1941 ja päättyi saksalaisten voittoon 8. elokuuta. Taistelussa saksalaiset saartoivat Neuvostoliiton 6. ja 12. armeijan vangiten yli 100 000 kaupunkia puolustanutta neuvostosotilasta, mukaan lukien yhtymien komentajia. Saksalaisia avustivat taistelussa Unkarin mekanisoitu armeijakunta ja Romanian 3. armeija. Taistelun jälkeen Saksan 1. panssariryhmä hyökkäsi kohti Kiovaa avustamaan 2. panssariarmeijaa, mikä johti Kiovan taisteluun. Luokka:Operaatio Barbarossa
Carcharodontosauridae

Carcharodontosauridae on liitukaudella elänyt dinosaurusten heimo. Ne kaikki olivat teropodeja ja lihansyöjiä. Heimon jäsenet elivät 130–80 miljoonaa vuotta sitten Afrikassa, Etelä-Amerikassa,Stephen L. Brusatte & Roger B. J. Benson & Daniel J. Chure & Xing Xu & Corwin Sullivan & David W. E. Hone: The first definitive carcharodontosaurid (Dinosauria: Theropoda) from Asia and the delayed ascent of tyrannosaurids. 2009, S. 1051–1058, Spriner Link . Euroopassa ja Aasiassa. Heimoon kuuluneita sukuja olivat muun muassa Carcharodontosaurus ja Sauroniops. == Luokittelu == Heimoon kuuluneet suvut, yläheimot ja tribukset: * Acrocanthosaurus * Altispinax * Concavenator * Eocarcharia * Kelmayisaurus * Sauroniops * Shaochilong * Veterupristisaurus * Taurovenator * Carcharodontosaurinae ** Carcharodontosaurus ** Giganotosaurini *** Giganotosaurus *** Mapusaurus *** Tyrannotitan == Lähteet == *
Georgia Moffett

Georgia Elizabeth Tennant (o.s. Moffett, s. 25. joulukuuta 1984 1985) on englantilainen näyttelijä. Hänellä on ollut rooli rikoskomisario Samantha Nixonin tyttärenä Abigailina The Billissä sekä Tohtorin tyttärenä Jennynä tieteissarjan Doctor Whon jaksossa ”Tohtorin tytär”. Hän on esiintynyt myös koronan aikaan etänä kuvatussa Staged-sarjassa yhdessä miehensä David Tennantin kanssa. Tennantin vanhemmat ovat Peter Davison, joka esitti Doctor Whossa viidettä Tohtoria, ja Sandra Dickinson. Joulukuussa vuonna 2011 hän meni naimisiin näyttelijä David Tennantin kanssa. He tapasivat Doctor Who -sarjan kuvauksissä, sillä David Tennant näytteli kymmenettä Tohtoria jaksossa, jossa Georgia Tennant oli mukana. Heillä on viisi lasta. ==Lähteet== Luokka:Englantilaiset näyttelijät Luokka:Vuonna 1984 syntyneet Luokka:Elävät henkilöt
Hans Wetterström

Hans Rolf Wetterström (11. joulukuuta 1923 Nyköping – 17. marraskuuta 1980 Nyköping) oli ruotsalainen meloja, olympiavoittaja ja maailmanmestari. Hän voitti miesten 10 000 metrin kajakkikaksikossa kultaa vuoden 1948 kesäolympialaisissa Lontoossa ja sai siinä hopeamitalin vuoden 1952 kesäolympialaisissa Helsingissä.Hans Wetterström Bio, Stats, and Results | Olympics at Sports-Reference.com Wetterström sijoittui 10 000 metrin kajakkikaksikossa neljänneksi vuoden 1956 kesäolympialaisissa Melbournessa. Ratamelonnan maailmanmestaruuskilpailuissa Wetterström voitti kahdesti kultaa (1948, 1950) ja sai myös kahdesti hopeaa (1950, 1954). == Lähteet == Luokka:Ruotsalaiset melojat Luokka:Ruotsalaiset olympiavoittajat Luokka:Vuonna 1923 syntyneet Luokka:Vuonna 1980 kuolleet
Douglas Bennett

Douglas Haig Bennett (13. syyskuuta 1918 Saint-Lambert, Quebec – 28. kesäkuuta 2008 Pointe-Claire, Quebec) oli kanadalainen meloja ja olympiamitalisti. Hän sai vuoden 1948 kesäolympialaisissa Lontoossa hopeaa miesten 1 000 metrin kanadalaisyksikössä ajalla 5.53,3 ja sijoittui lisäksi neljänneksi 1 000 metrin kanadalaiskaksikossa. Hän oli moninkertainen Kanadan-mestari, ja hänet äänestettiin vuonna 1947 Montrealin "vuoden urheilijaksi".Douglas Bennett Bio, Stats, and Results | Olympics at Sports-Reference.com Bennett aloitti urheilu-uransa uimarina ja jääkiekkoilijana. Hän työskenteli myöhemmin Bell Canadalle. == Lähteet == Luokka:Kanadalaiset melojat Luokka:Kanadalaiset olympiamitalistit Luokka:Vuonna 1918 syntyneet Luokka:Vuonna 2008 kuolleet
George Ahlgren

George Lewis Ahlgren (16. elokuuta 1928 San Diego, Kalifornia – 30. joulukuuta 1951 Arizona) oli yhdysvaltalainen soutaja ja olympiavoittaja. Hän oli mukana voittamassa kultaa miesten kahdeksikossa vuoden 1948 kesäolympialaisissa Lontoossa.George Ahlgren Bio, Stats, and Results | Olympics at Sports-Reference.com Ahlgren opiskeli Kalifornian yliopistossa, Berkeleyssa. Hän liittyi Yhdysvaltain ilmavoimien palvelukseen, mutta kuoli pian tämän jälkeen lentoturmassa. == Lähteet == Luokka:Yhdysvaltalaiset soutajat Luokka:Yhdysvaltalaiset olympiavoittajat Luokka:Lento-onnettomuudessa kuolleet Luokka:Vuonna 1928 syntyneet Luokka:Vuonna 1951 kuolleet
Romolo Catasta

Romolo Catasta (26. maaliskuuta 1923 Wien, Itävalta – 17. maaliskuuta 1985 Wien, Itävalta) oli italialainen soutaja ja olympiamitalisti. Hän kilpaili vuoden 1948 kesäolympialaisissa Lontoossa ja sai siellä pronssimitalin miesten yksikössä ajalla 7.51,4. == Lähteet == Luokka:Italialaiset soutajat Luokka:Italialaiset olympiamitalistit Luokka:Vuonna 1923 syntyneet Luokka:Vuonna 1985 kuolleet
Sinijokirastas

Sinijokirastas (Myophonus caeruleus) on sieppojen heimoon kuuluva varpuslintu. ==Levinneisyys== Sinijokirastasta tavataan Keski-Aasian eteläosista Intian pohjoisosien kautta Kiinaan ja Kaakkois-Aasiaan. Laji on luokiteltu elinvoimaiseksi. ==Lähteet== Luokka:Siepot
Karl Lindholm

Karl Henrik (Kalle) Lindholm (19. tammikuuta 1843 Myrskylä – 18. joulukuuta 1901 Helsinki) oli suomalainen toimittaja, valtiopäivämies ja riistanhoidon kehittäjä.Biografiasampo: Kalle Lindholm Viitattu 14.3.2021. Lindholmin vanhemmat olivat kappalainen Karl Adolf Lindholm ja Johanna Gustafva Stenius. Hänen puolisonsa vuodesta 1872 oli Alma Sofia Åberg (k. 1906). Lindholm valmistui filosofian kandidaatiksi 1869, työskenteli 1870−1888 Helsingfors Dagbladin toimituksessa ja sen jälkeen Helsingin kaupungin liikennekonttorin kamreerina. Lindholm oli innokas metsästäjä, joka toimi Suomen Metsästysyhdistyksen puheenjohtajana 1886−1899 ja harjoitti ensimmäisten joukossa Suomessa järjestelmällistä riistanhoitoa. Sitä koskevan kirjan Jaktvården i Finland hän julkaisi 1893. Sipoon Metsästysyhdistyksen puheenjohtajana vuodesta 1887 toiminut Lindholm kirjoitti myös toisen, kaksiosaisen metsästyksestä kertovan teoksen Sibbo jakten I-II (1890−1898). Lindholm valittiin porvarissäädyssä Pietarsaaren edustajaksi valtiopäiville 1882. == Lähteet == ==Aiheesta muualla== * Luokka:Suomalaiset toimittajat Luokka:Suomen suuriruhtinaskunnan porvarissäädyn valtiopäivämiehet Luokka: Suomalaiset tietokirjailijat Luokka:Vuonna 1843 syntyneet Luokka:Vuonna 1901 kuolleet
Srilankanjokirastas

Srilankanjokirastas (Myophonus blighi) on sieppojen heimoon kuuluva varpuslintu. ==Levinneisyys== Srilankanjokirastasta tavataan kotoperäisenä Sri Lankan keskiosissa. Sen populaatioksi arvioidaan 1 000–2 500 yksilöä. Laji on luokiteltu erittäin uhanalaiseksi ja sen elinympäristöt ovat vähenemässä. ==Elinympäristö== Srilankanjokirastas elää tiheissä vuoristometsissä 900 metrin yläpuolella, usein puron lähettyvillä. ==Lähteet== Luokka:Siepot Luokka:Uhanalaiset linnut
Televisiovakuutus

Televisiovakuutus on erikoisvakuutuslaji, jollainen Suomessa on ollut markkinoilla televisiotoiminnan alkuaikoina. Se korvasi palovahingot ja esimerkiksi television kaatumisesta, laitteen kuumenemisesta ja kuvaputken räjähtämisestä aiheutuneet vahingot. Televisiovakuutuksia oli vuoden 1963 lopussa otettu 145 611 kappaletta. Korvauksia kyseisenä vuonna maksettiin 1,9 miljoonaa markkaa.Otavan Iso tietosanakirja, Otava 1966, osa 8, palsta 1250 Vakuutusyhtiö Turva otti vakuutuslajin valikoimiinsa vuonna 1960 joiksikin vuosiksi.Turva, Historia Televisiovakuutuksia myönnettiin Suomessa vuoteen 1968 saakka. == Vakuutuksen historiaa == Eräät suomalaiset vakuutusyhtiöt ryhtyivät myöntämään televisiovastaanottimille omia kohdevakuutuksia 1950-luvun lopulla. Vakuutusehtoina käytettiin ehtoja, jotka perustuivat konevakuutusehtoihin, sekä malleja, jotka perustuivat Pohjoismaissa, erityisesti Norjassa, käytössä olleisiin all risk -tyyppisiin ehtoihin. Vahinkovakuutusyhdistyksen siviilipalovakuutusjaosto teki vuonna 1961 ehdotuksen tariffiksi ja ehdoiksi, joka hyväksyttiin marraskuussa 1961. Koska kaikki vahinkovakuutusyhdistyksen jäsenyhtiöt eivät noudattaneet tariffia, vakuutuskäytäntö muodostui kirjavaksi alusta alkaen. Vuosi TV-lupien lukumäärä TV-vakuutusten lukumäärä Vakuutus- maksutulo Vahinkosuhde Vahinkosuhde = Korvauskulujen suhde vahinkovakuutusmaksutuottoihin, prosenttia. Tunnusluku kertoo kuinka suuri osa kauden vakuutusmaksutuotoista käytettiin kuluvan ja edellisten kausien korvauskulujen kattamiseen. Vahinkotiheys Vahinkotiheys = Vahinkovakuutuskannan osaan sisältyvien vahinkojen ja vakuutusten kappalemäärien välinen suhde. 1962 336 000 83 000 2,4 milj. mk 75 % – 1963 476 000 145 000 4,0 milj. mk 75 % 58 % 1964 622 000 175 100 4,8 milj. mk 84 % 57 % 1965 732 000 160 400 5,0 milj. mk 92 % 61 % 1966 822 000 119 500 4,1 milj. mk 95 % 64 % 1967 900 000 60 500 2,5 milj. mk 107 % 68 % Koska televisiovakuutus osoittautui monella tavalla ongelmalliseksi sekä vakuutuksenottajille että vakuutusyhtiöille, yhtiöt lopettivat uusien vakuutusten myöntämisen vuonna 1968 ja irtaantuivat entisistä vakuutusehtojen sallimalla tavalla. ==Lähteet== == Huomautukset == Luokka:Vakuutukset Luokka:Televisio Luokka:1960-luku
Terho

Terho tarkoittaa seuraavia: * tammenterho, tammen pähkinä * Terho, etunimi * Terhokoti, Helsingissä toimiva saattohoitokoti * Inkeroisten Terho, urheiluseura Inkeroisissa * Terho, järvi Tammelassa * Terho, pilapiirtäjä Terho Ovaskan nimimerkki ==Sukunimi== *Casper Terho (s. 2003), jalkapalloilija *Emma Terho (s. 1981), jääkiekkoilija *Evald Terho, ent. Valde Condu (1889–1970), näyttelijä *Fredrik Terho (1867–1947), ratamestari ja keksijä *Heikki Terho (1888–1959), filosofian maisteri ja rehtori *Iina Terho (s. 1977), elokuvaohjaaja *Jalmari Terho (1896–1966), taidemaalari *Johannes Terho (1885–1961), shakinpelaaja, shakkitehtävien laatija ja toimittaja *Johan Oskar Terho (1870–1935), maanviljelijä ja valtiopäivämies *Juho Terho (s. 1976), koripalloilija *Lasse Terho (1920–2006), suomalainen virkamies, opettaja, Satamaliiton toimitusjohtaja 1975–1983 ja satamaneuvos *Mandi Terho, vuoteen 1910 Vilenius (1885–1971), näyttelijä *Martti Terho (1929–1952), kirjallisuustoimittaja, kriitikko ja kirjailija *Mika Terho (s. 1968), kirjailija *Mikko Terho (1874–1937), opettaja ja heimoaktivisti *Olga Terho (1910–2003), kansanedustaja (skdl) *Sampo Terho (s. 1977), tietokirjailija, sinisten poliitikko, kansanedustaja ja ministeri *Tauno Terho (1912–1976), näytelmäkirjailija *Teemu Terho (s. 1979), futsalpelaaja *Toivo Terho, vuoteen 1906 Tarkenius (1889–1944), professori ja järkiperäisen kotieläinjalostuksen uranuurtaja Luokka:Luettelot henkilöistä sukunimen mukaan
André Moccand

André Moccand (s. 25. tammikuuta 1931) on sveitsiläinen entinen soutaja.André Moccand Bio, Stats, and Results | Olympics at Sports-Reference.com Moccand kilpaili vuoden 1948 kesäolympialaisissa Lontoossa ja oli siellä mukana saamassa hopeaa miesten perämiehellisessä nelikossa. == Lähteet == Luokka:Sveitsiläiset soutajat Luokka:Sveitsiläiset olympiamitalistit Luokka:Vuonna 1931 syntyneet Luokka:Mahdollisesti elävät henkilöt
Kristoffer Lepsøe

Kristoffer Lepsøe (15. maaliskuuta 1922 Fana – 26. maaliskuuta 2006 Hagali) oli norjalainen soutaja ja olympiamitalisti. Hän oli mukana saamassa miesten kahdeksikossa pronssia vuoden 1948 kesäolympialaisissa Lontoossa.Kristoffer Lepsøe Bio, Stats, and Results | Olympics at Sports-Reference.com Lepsøe myös osallistui vuoden 1952 kesäolympialaisissa perämiehettömään nelikkoon. == Lähteet == Luokka:Norjalaiset soutajat Luokka:Norjalaiset olympiamitalistit Luokka:Vuonna 1922 syntyneet Luokka:Vuonna 2006 kuolleet
Alfred Mellows

Alfred Paul Mellows (8. kesäkuuta 1922 Croydon – 11. heinäkuuta 1997 Addlestone) oli brittiläinen soutaja ja olympiamitalisti. Hän kilpaili vuoden 1948 kesäolympialaisissa Lontoossa ja oli siellä mukana saamassa hopeaa miesten kahdeksikossa.Alfred Mellows Bio, Stats, and Results | Olympics at Sports-Reference.com == Lähteet == Luokka:Brittiläiset soutajat Luokka:Brittiläiset olympiamitalistit Luokka:Vuonna 1922 syntyneet Luokka:Vuonna 1997 kuolleet
Griffins RFC Kotka

Griffins RFC on kotkalainen rugby union -seura, joka perustettiin vuonna 2011. Joukkue pelasi rugbyn 1-divisioonassa. Kotipelinsä joukkue pelasi Puistolan urheilukentällä. Seura on lopettanut toimintansa, eikä osallistunut enää kaudelle 2014. == Historia == Griffins RFC osallistui ensimmäistä kertaa rugbyn 1-divisioonaan kaudella 2012. Griffins RFC jäi etelälohkon viidenneksi. Kaudella 2013 Griffins RFC otti seuran historian ensimmäisen voiton, kun he voittivat Hämeenlinnan Linna Rugbyn luvuin 12–10. == Tilastot == === Sarjasijoitukset === Kausi Sarja Sija O V T H TP – PP P 2012 1.divisioona (Etelälohko) 5\. 15 0 0 15 56 – 595 0 2013 1.divisioona (Etelälohko) 7\. 20 2 0 18 69 – 709 8 === Saavutukset ja ennätykset === * Paras pistemies 2012: Samu Herrala * Paras pistemies 2013: Niko Hotanen ja Arttu-Petteri Klami == Lähteet == == Aiheesta muualla == * Griffins RFC:n virallinen sivusto Luokka:Suomalaiset rugbyseurat Luokka:Kotkalaiset urheiluseurat Luokka:Vuonna 2011 perustetut urheiluseurat
Børge Raahauge Nielsen

Børge Daniel Raahauge Nielsen (26. maaliskuuta 1920 Køge – 5. lokakuuta 2010 Odense) oli tanskalainen soutaja ja olympiamitalisti. Hän kilpaili vuoden 1948 kesäolympialaisissa Lontoossa ja oli siellä mukana saamassa pronssia miesten perämiehellisessä nelikossa.Børge Raahauge Nielsen Bio, Stats, and Results | Olympics at Sports-Reference.com == Lähteet == Luokka:Tanskalaiset soutajat Luokka:Tanskalaiset olympiamitalistit Luokka:Vuonna 1920 syntyneet Luokka:Vuonna 2010 kuolleet
Alberto Radi

Alberto Radi (10. joulukuuta 1919 Trieste – 13. heinäkuuta 1989) oli italialainen soutaja ja olympiamitalisti. Hän kilpaili vuoden 1948 kesäolympialaisissa Lontoossa ja sai siellä hopeaa miesten perämiehellisessä kaksikossa.Alberto Radi Bio, Stats, and Results | Olympics at Sports-Reference.com == Lähteet == Luokka:Italialaiset soutajat Luokka:Italialaiset olympiamitalistit Luokka:Vuonna 1919 syntyneet Luokka:Vuonna 1989 kuolleet
Aldo Tarlao

Aldo Tarlao (26. maaliskuuta 1926 Grado – 12. maaliskuuta 2018 Trieste) oli italialainen soutaja, olympiamitalisti ja Euroopan mestari. Tarlao saavutti perämiehellisissä kaksikoissa olympiahopeaa Lontoossa 1948. Hän kilpaili samassa lajissa myös Helsingin kesäolympialaisissa 1952 sijoittuen neljänneksi ja voitti EM-kilpailusta kolme kulta- ja yhden hopeamitalin. Tarlao kuoli Triestessä 91-vuotiaana 12. maaliskuuta 2018.https://ilpiccolo.gelocal.it/sport/2018/03/14/news/addio-a-tarlao- argento-olimpico-a-londra-1.16590883OlympediaItalian olympiakomitea == Lähteet == * Profiili Italian olympiakomitea * === Viitteet === == Aiheesta muualla == * Luokka:Italialaiset soutajat Luokka:Italialaiset olympiamitalistit Luokka:Vuonna 1926 syntyneet Luokka:Vuonna 2018 kuolleet
Francesco Faggi

Francesco Faggi (8. maaliskuuta 1926 Perledo – 12. kesäkuuta 2016 Perledo) oli italialainen soutaja ja olympiavoittaja. Hän kuului kultaa miesten perämiehettömässä nelikossa voittaneeseen joukkueeseen vuoden 1948 kesäolympialaisissa Lontoossa. Hän osallistui myös vuoden 1952 kesäolympialaisiin Helsingissä ja oli mukana voittamassa Euroopan- mestaruuksia. == Lähteet == Luokka:Italialaiset soutajat Luokka:Italialaiset olympiavoittajat Luokka:Vuonna 1926 syntyneet Luokka:Vuonna 2016 kuolleet
Christopher Barton

Christopher Bertram Ronald "Chris" Barton (21. marraskuuta 1927 Celbridge, Irlanti – 18. elokuuta 2013 Christchurch, Uusi-Seelanti) oli brittiläinen soutaja ja olympiamitalisti. Hän kilpaili vuoden 1948 kesäolympialaisissa Lontoossa ja oli siellä mukana saamassa hopeaa miesten kahdeksikossa. Myös Bartonin isä, nykyaikainen viisiottelija Derick Barton, oli olympiaurheilija.Chris Barton Bio, Stats, and Results Barton kuoli Uuden- Seelannin Christchurchissa 18. elokuuta 2013, 85-vuotiaana.http://deaths.nelsonmail.co.nz/obituaries/nelson-mail- nz/obituary.aspx?n=christopher-barton&pid;=166525831#fbLoggedOut == Lähteet == * Chris Barton Bio, Stats, and Results Olympics at Sports-Reference.com === Viitteet === Luokka:Brittiläiset soutajat Luokka:Brittiläiset olympiamitalistit Luokka:Vuonna 1927 syntyneet Luokka:Vuonna 2013 kuolleet
Carl-Ebbe Andersen

Carl-Ebbe Andersen (19. tammikuuta 1929 Roskilde – 14. kesäkuuta 2009 Roskilde) oli tanskalainen soutaja ja olympiavoittaja. Hän kilpaili vuoden 1948 kesäolympialaisissa Lontoossa ja voitti siellä kultaa miesten perämiehellisessä kaksikossa.Carl-Ebbe Andersen Bio, Stats, and Results | Olympics at Sports-Reference.com == Lähteet == Luokka:Tanskalaiset soutajat Luokka:Tanskalaiset olympiavoittajat Luokka:Vuonna 1929 syntyneet Luokka:Vuonna 2009 kuolleet
Tage Henriksen

Tage Henriksen (8. huhtikuuta 1925 Roskilde – 13. toukokuuta 2016) oli tanskalainen soutaja ja olympiavoittaja. Hän kilpaili vuoden 1948 kesäolympialaisissa Lontoossa ja voitti kultaa perämiehellisessä kaksikossa.Tage Henriksen Bio, Stats, and Results | Olympics at Sports-Reference.com == Lähteet == Luokka:Tanskalaiset soutajat Luokka:Tanskalaiset olympiavoittajat Luokka:Vuonna 1925 syntyneet Luokka:Vuonna 2016 kuolleet
Finn Pedersen

Finn Pedersen (30. heinäkuuta 1925 Roskilde – 14. tammikuuta 2012) oli tanskalainen soutaja ja olympiavoittaja. Hän kilpaili vuoden 1948 kesäolympialaisissa Lontoossa ja voitti siellä kultaa miesten perämiehellisessä kaksikossa. Hän osallistui myös vuoden 1956 kesäolympialaisiin Melbournessa, jossa hän putosi perämiehettömässä kaksikossa semifinaalissa.Finn Pedersen Bio, Stats, and Results | Olympics at Sports-Reference.com == Lähteet == Luokka:Tanskalaiset soutajat Luokka:Tanskalaiset olympiavoittajat Luokka:Vuonna 1925 syntyneet Luokka:Vuonna 2012 kuolleet